Document ID: 32003R2331

Komisijas Regula (EK) Nr. 2331/2003
(2003. gada 23. decembris),
par Padomes Regulas (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim 12. panta īstenošanu un minētās Regulas grozījumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim [1], un jo īpaši tās 12. pantu,
tā kā:
(1) Tarifa preferences, kas paredzētas Regulas (EK) Nr. 2501/2001 7. un 10. pantā, jāatceļ tās nozares ražojumiem, kuru izcelsme ir saņēmējā valstī, kurā trīs gadus pēc kārtas ir ievērots kāds no attiecīgās regulas 12. panta 1. punktā noteiktajiem kritērijiem.
(2) Tarifa preferences, kas saskaņā ar iepriekšējām sistēmām un atbilstoši Padomes Regulai (EK) Nr. 815/2003 [2] tika atceltas, ir atkārtoti jānosaka nozarei, kurā trīs gadus pēc kārtas nav ievēroti Regulas (EK) Nr. 2501/2001 12. panta 2. punktā noteiktie kritēriji.
(3) Regulas (EK) Nr. 2501/2001 12. panta 3. punktā minēto nosacījumu, kur 12. panta 1. un 2. punkts neattiecas uz saņēmējām valstīm, kuru eksports uz Kopienu ir mazāks nekā šajā nosacījumā minētā robežvērtība, ir izpildījusi Argentīna, Irāna un Urugvaja.
(4) Tarifa preferences, kas saskaņā ar iepriekšējām sistēmām un atbilstoši Regulai (EK) Nr. 815/2003 tika atceltas, ir atkārtoti jānosaka visu saņēmēju valstu nozarēm, kuru eksports uz Kopienu ir mazāks nekā Regulas (EK) Nr. 2501/2001 12. panta 3. punktā minētā robežvērtība.
(5) Jaunākā un pilnīgākā statistika, kas pieejama, lai noteiktu, kuras nozares atbilst Regulā (EK) Nr. 2501/2001 paredzētajiem nosacījumiem, ir statistika par 1999.-2001. gadu.
(6) Ir jānomaina Regulas (EK) Nr. 2501/2001 I pielikums, lai atspoguļotu 7. un 10. pantā paredzēto tarifa preferenču atcelšanu vai atjaunošanu.
(7) Šajā regulā paredzētie pasākumi ir saskaņā ar Vispārējo preferenču komitejas atzinumu,
IR PIEŅĒMUSI ŠO REGULU.
1. pants
1. Tarifa preferences, kas paredzētas Regulas (EK) Nr. 2501/2001 7. un 10. pantā, saskaņā ar minētās regulas 12. panta 1. punktu atceļ ražojumiem, kuru izcelsme ir šīs regulas I pielikumā minētajās saņēmējās valstīs un kuri pieskaitāmi nozarēm, kas minētajā pielikumā minētas līdzās katrai attiecīgajai valstij.
2. Tarifa preferences, kas paredzētas Regulas (EK) Nr. 2501/2001 7. un 10. pantā, saskaņā ar minētās Regulas 12. panta 2. punktu atkārtoti nosaka ražojumiem, kuru izcelsme ir šīs regulas II pielikumā minētajās saņēmējās valstīs un kuri pieskaitāmi nozarēm, kas attiecīgajā pielikumā minētas līdzās katrai attiecīgajai valstij.
3. Tarifa preferences, kas saskaņā ar iepriekšējām sistēmām un atbilstoši Regulai (EK) Nr. 815/2003 tika atceltas, saskaņā ar Regulas (EK) Nr. 2501/2001 12. panta 3. punktu ir atkārtoti jānosaka visām saņēmējām valstīm, kas minētas šīs regulas II pielikumā.
2. pants
Regulas (EK) Nr. 2501/2001 I pielikumu aizstāj ar šīs regulas III pielikumā doto tekstu.
3. pants
Šī regula stājas spēkā 2005. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 23. decembrī

Labels: 3
5